Karachánovský štát

Karachánovský štát alebo Karachánovská ríša alebo Karachánovský chanát bol štát v strednej Ázii medzi riekami Tarim a Ili od polovice 9. storočia (v užšom zmysle až od roku 999) do roku 1212. Vládla v ňom dynastia známa ako Karachánovci.

Vznikol zjednotením turkických kmeňov, najmä Karlukov, ktoré v polovici 10. storočia prijali islam. Centrálna moc štátu bola pomerne slabá, delil sa na údely ovládané členmi rodu Karachánovcov. Hlavným mestom bol Kašgar (dva razy), Balasagun a Uzgen. V 1. polovici 12. storočia bol ovládnutý Karakitanmi, zvyšky štátu potom dobyl v roku 1212 chórezmský šach.

 Zdroj 
 karachánovský stát. In: Malá československá encyklopedie III I-L. 1. vyd. Praha: Academia, 1986. s. 306.

Kategória:Zaniknuté štáty